AN_Despre+rbd

RBD este un grup mexican de muzică Pop care s-a format în anul 2004 în telenovela "Rebelde" dar care a ieşit din ficţiunea serialului şi a intrat în lumea muzicii.

Componenţii formaţiei sunt Anahí (Mia Colucci), Dulce María (Roberta Pardo), Maite Perroni (Lupita Fernández), Alfonso Herrera (Miguel Arango), Christian Chávez (Giovanni Méndez) şi Christopher von Uckermann (Diego Bustamante).

Discul lor de debut, "Rebelde", a avut un real succes în Mexic, iar melodiile "Rebelde", "Solo Quédate En Silencio", "Sálvame" şi "Un Poco De Tu Amor" au devenit repede hit-uri. Pentru acest album au primit Discul de Aur, apoi Discul de Platină şi Discul de Argint pentru mai mult de 500.000 copii vândute în ţara natală.

Primul turneu al formaţiei intitulat "Tour Generación RBD" a fost lansat pe CD şi DVD, cuprinzând, pe lângă melodiile de pe albumul Rebelde' şi melodii pop/rock cu influenţe ale anilor 80 şi noi cântece ale grupului: "Una Canción" şi "Liso Sensual". Acest disc a primit Discul de Platină în Mexic. DVD-ul conţine concerte live, un documentar şi imagini ale formaţiei din timpul turneului.

La aproape un an de la lansare, RBD lansează al doilea material discografic cu teme inedite: "Nuestro Amor", un disc care marchează evoluţia pe care a avut-o formaţia. Conţinând 14 melodii, printre care "Nuestro Amor", "Me Voy", "Feliz Cumplea&ntilde;os", "Este Corazón", "Así Soy Yo", "Aun Hay Algo", "A Tu Lado", "Fuera", "Que Fue Del Amor". Surprinzător, albumul primeşte Discul de Platină după numai 7 ore după ce a ieşit pe piaţă pentru 127 de milioane de copii vândute.

Pe 8 decembrie 2005, RBD lansează versiunea în portughează a albumului Rebelde, care conţine 11 piese în portugheză; albumul s-a vândut în 250.000 de copii.

Al patrulea album al formaţiei Live in Hollywood a ieşit pe piaţă în martie 2006. Toate melodiile sunt cântate live, cu excepţia ultimei teme "No pares" care este o versiune de studio.

Al treilea album de studio, "Celestial", a fost lansat pe 24 noiembrie 2006. "Celestial" a debutat pe locul 15 in topul Billboard 200. Albumul a obtinut Discul de Platina dupa doar o zi, pentru mai mult de 100 de mii de copii. În decembrie 2006 RBD au scos si primul lor album în limba engleză intitulat "Rebels".

RBDmania continuă şi în 2007 "RBD: La Familia" serial care ii va aduce pe RBD din nou pe micile ecrane va fi transmis în Mexic din 14 martie. Filmările au început în octombrie, dar au fost amânate din cauza turneului latino-american al formaţiei. Serialul va face cunoscută viaţa privată a formaţiei mexicane, cu detalii din spatele camerelor de filmat. Totuşi serialul va avea şi multă ficţiune.

RBD au susţinut un concert în România în luna iunie 2007. RBD ocupă primele trei poziţii în "Topul vânzărilor în reţeaua DOL". Primul loc este ocupat de albumul Rebelde, urmat de Nuestro Amor şi Live în Hollywood. RBD se apropie de Discul de Aur în Romania nu pentru unul ci pentu două albume pentru 20.000 de exemplare vândute. Iar din a doua jumatate a lunii aprilie fanii formaţiei îşi vor mai putea achiziţiona încă două albume semnate RBD: "Celestial" şi "Rebels".